**ΑΝΑΚΟΙΝΩΣΗ ΓΙΑ ΠΡΩΤΟΕΤΕΙΣ ΦΟΙΤΗΤΕΣ**

Ανακοινώνεται στους πρωτοετείς φοιτητές **μέσω πανελληνίων εξετάσεων** του ακαδημαϊκού έτους 2024-2025  ότι προκειμένου να οριστικοποιηθεί η εγγραφή τους στο Τμήμα Αεροδιαστημικής Επιστήμης και Τεχνολογίας του ΕΚΠΑ, θα πρέπει να κατατεθούν τα παρακάτω δικαιολογητικά μέχρι την Τετάρτη **25/09/2024**:

1.   Συμπληρωμένη Αίτηση 1ης Εγγραφής/ ατομικός φάκελος.

2. Αντίγραφο της **ηλεκτρονικής αίτησης εγγραφής**, (θα την εκτυπώσετε όπως την υποβάλατε στοΠληροφοριακό Σύστημα Ηλεκτρονικών Εγγραφών του Υπουργείου Παιδείας, Θρησκευμάτων και Αθλητισμού) όπου θα αναγράφεται ο αριθμός  πρωτοκόλλου από το ΥΠΑΙΘΑ.

3. Φωτοτυπία **Αστυνομικής Ταυτότητας**.

4. Φωτογραφία (τύπου αστυνομικής ταυτότητας)

5. Πιστοποιητικό γέννησης

6. Βεβαίωση Διαγραφής (για όσους νεοεισαχθέντες φοιτητές που φοιτούσαν πριν σε άλλη  Σχολή/Τμήμα και έχουν ολοκληρώσει οι ίδιοι τη διαδικασία διαγραφής τους).

Τα παραπάνω δικαιολογητικά θα αποσταλούν στη γραμματεία του τμήματος ταχυδρομικά (ΕΚΠΑ, ΣΥΓΚΡΟΤΗΜΑ ΕΥΡΙΠΟΥ, ΤΜΗΜΑ ΑΕΡΟΔΙΑΣΤΗΜΙΚΗΣ ΕΠΙΣΤΗΜΗΣ ΚΑΙ ΤΕΧΝΟΛΟΓΙΑΣ, 34400 ΨΑΧΝΑ ΕΥΒΟΙΑΣ) ή μέσω courier ή αυτοπροσώπως ή με νόμιμο εκπρόσωπο.

Όταν θα αποσταλούν στο Πανεπιστήμιο τα στοιχεία των εγγεγραμμένων φοιτητών από το Υπουργείο Παιδείας Θρησκευμάτων και Αθλητισμού, θα γίνει μαζική αποστολή SMS, από το Τμήμα Μηχανοργάνωσης του Πανεπιστημίου, στα δηλωμένα κινητά των πρωτοετών φοιτητών. Με το **SMS** θα ενημερώνονται οι φοιτητές για τον **Αριθμό Μητρώου** τους.

Αμέσως μετά είναι απαραίτητο να εγγραφείτε και να αποκτήσετε Username και Password στη σελίδα [http://webadm.uoa.gr](http://webadm.uoa.gr/) κάνοντας αίτηση, επιλέγοντας τους συνδέσμους: “Αίτηση Νέου Χρήστη” / “Προπτυχιακοί Φοιτητές.

**Οδηγίες Δημιουργίας και Ενεργοποίησης Λογαριασμού.**

1. Τμήμα επιτυχίας (Αεροδιαστημικής Επιστήμης και Τεχνολογίας **κωδικός 1116)**,  Έτος εισαγωγής (2024-2025) καθώς και ένα πενταψήφιο αριθμό ο οποίος είναι τα 5 τελευταία ψηφία του 13ψηφιου αριθμού μητρώου που σας ήρθε με το sms.

2. Αριθμό Ταυτότητας: γράμματα και αριθμούς στα Ελληνικά, χωρίς κενόμεταξύ τους. Σε περίπτωση διαβατηρίου τα αναγράφετε όλα στα λατινικά.

Μετά την αναγνώριση από το σύστημα, θα σας ζητηθεί να δώσετε το ονοματεπώνυμό σας με χρήση ελληνικών αλλά και λατινικών χαρακτήρων. **Πρέπει να δώσετε επακριβώς το όνομα και το επώνυμό σας, όπως αναγράφονται στην ταυτότητά σας.**

Αφού υποβάλετε τα στοιχεία αυτά, θα σας επιστραφεί από το σύστημα ο Αριθμός Πρωτοκόλλου της αίτησής σας καθώς και ένας αριθμός PIN, που θα σας χρησιμεύσει στην ενεργοποίηση του λογαριασμού σας.**Προσοχή μην τα χάσετε θα σας χρειαστούν**

Ακολουθώντας το σύνδεσμο «Ενεργοποίηση Λογαριασμού (μέσω PIN)», βάζοντας το PIN και τον Αριθμό Πρωτοκόλλου, μπορείτε να παρακολουθήσετε την εξέλιξη της  αίτησής σας.

Όταν τα στοιχεία σας έχουν εγκριθεί, θα σας ανακοινωθεί το Username**(μην ξεχάσετε να το σημειώσετε)** και θα σας ζητηθεί να ορίσετε **Password (κωδικό πρόσβασης**), που θα χρησιμοποιείτε για την πρόσβαση στις ηλεκτρονικές υπηρεσίες της Σχολής.

**ΠΡΟΣΟΧΗ**: **Το username και το password που θα αποκτήσετε από τη διαδικασία, είναι μοναδικό, και θα το έχετε μέχρι το τέλος των σπουδών σας.**

Στον Ιστότοπο: https://www.uoa.gr/foitites/paroches\_drastiriotites/akadimaiki\_taytotita/

θα βρείτε οδηγίες για την έκδοση ακαδημαϊκής ταυτότητας καθώς επίσης και όλα τα απαραίτητα για έναρξη των σπουδών σας.